Se jilgħabu f'Grupp Ċ u fl-aħħar edizzjoni tal-Euro kienu fil-162 post fir-rankings tal-FIFA. Illum jinsabu fit-62 post Għandhom l-inqas ranking tal-FIFA minn fost l-24 pajjiż finalist u għalihom din l-edizzjoni se tkun waħda storika għaliex qatt qabel ma kienu lagħbu f'dan il-livell. Dawn huma l-Maċedonja ta' Fuq. Fl-2016, meta kien saret l-aħħar edizzjoni tal-Euro, dan il-pajjiż kien fil-162 post fid-dinja. Illum jinsab fit-62 post u għamilha għall-finali tal-Euro 2020 wara li rebaħ il-play-off li lagħab kontra l-Georgia. Elif Elmas u Goran Pandev jiċċelebraw flimkien wara wieħed mill-gowls tal-Maċedonja ta' Fuq fil-grupp ta' kwalifikazzjoni għall-Euro 2020 Goran Pandev hu l-akbar ispirazzjoni tal-Maċedoni. Jilgħab fis-Serie A ma' Geona u mat-tim nazzjonali hu lagħab 114-il partita u skorja xejn inqas minn 36 gowl. Fl-attakk tal-Maċedonja se jkun qed jilgħab Goran Pandev, li x-xahar li ġej jagħlaq 38 sena. Dakinhar il-gowl deċiżiv li fisser kollox, kien skorjat mill-attakkant ta' Genoa, li x-xahar li ġej jagħlaq 38 sena, Goran Pandev. Ikun xokk kbir kieku Pandev, li hu l-captain tat-tim, fl-aħħar partita tal-Euro 2020, f'Wembley Stadium, ikun hu li jgħolli t-trofew ta' champions tal-Ewropa. Diġà hi sorpriża kbira li l-Maċedonja ta' Fuq jinsabu fost it-timijiet finalisti u għalhekk kull ħaġa li se jkunu qed jirbħu f'din il-kompetizzjoni se jkun bonus addizzjonali għal dan il-pajjiż li ħareġ mill-eks Jugoslavja. Kowċ Igor Angelovski jippreferi l-aktar modulu tattiku ta' 4-2-3-1 iżda fl-istess waqt kapaċi jkun flessibli fit-tattika li jagħżel Igor Angelovski llu fit-tmexxija tal-Maċedonja ta' Fuq minn Ottubru tal-2015. F'Marzu li għadda mexxa lit-tim nazzjonali għall-aqwa riżultat miksub fiż-żmienu bħala kowċ, b'rebħa ta' 2-1 kontra l-Ġermanja, f'Duisburg. F'Ottubru tal-2015, Igor Angelovski kien sar il-kowċ il-ġdid tal-Maċedonja ta' Fuq. Ħadd ma bassar x'kien se jiġri. L-ewwel missjoni tiegħu kienet diffiċli, iżda suċċess. Ikkonvinċa lil Pandev jirritorna jilgħab ma' pajjiżu, sentejn wara li kien irtira. Madwar Pandev, Angelovski beda' jibni skwadra żagħżugħa u b'talent. Seba' plejers ta' taħt il-21 sena, li fl-2017 kienu parti mit-tim li kkwalifika għall-ewwel darba għall-Kampjonati Ewropej ta' taħt il-21 sena, kienu promossi għal mat-tim tal-kbar. Dak li ġara wara kien biżżejjed biex Angelovski, Pandev u l-bqija tal-iskwadra, kitbu paġna oħra storika għall-futbol f'dan il-pajjiż; kwalifikazzjoni għall-Euro 2020. Il-partitarji tal-futbol fil-Maċedonja ta' Fuq huma ħerqana għad-debutt storiku tat-tim nazzjonali ta' pajjiżhom fil-Euro 2020 Fil-bidu ta' din is-sena kellna kontinwazzjoni ta' riżultati pożittivi, tant li f'Marzu li għadda, f'Duisburg huma għelbu lil Ġermanja 2-1, fil-grupp ta' kwalifikazzjoni għat-Tazza tad-Dinja. Għalkemm Angelovski jippreferi sistema tattika ta' 4-2-3-1, it-tattika li lagħbu biha l-Maċedonja ta' Fuq fl-aħħar partiti kienet dejjem tvarja. Apparti Pandev, it-talent tal-midfielder Enis Bardhi, flimkien mal-utilità tal-plejers li jilagħbu mal-ġnub tal-pitch, fosthom Ezgjan Alioski, Stefan Ristovski u Eljif Elmas, jagħtu valur miżjud lil din l-iskwadra novizza f'din il-kompetizzjoni.